ᱵᱤᱨᱥᱟ ᱢᱩᱱᱰᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ

ᱵᱤᱨᱥᱟ ᱢᱩᱱᱰᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ (IATA: IXR, ICAO: VERC) ᱫᱚ ᱢᱤᱫ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱨᱟᱺᱪᱤ ᱨᱮ ᱥᱮᱵᱟ ᱮᱫᱼᱟ ᱾ ᱱᱚᱶᱟ ᱨᱮᱱᱟᱜ ᱧᱩᱛᱩᱢ ᱧᱩᱛᱩᱢᱟᱱ ᱥᱤᱧᱚᱛᱤᱭᱟᱹ ᱟᱹᱫᱤᱵᱟᱹᱥᱤ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭᱤᱡ ᱵᱤᱨᱥᱟ ᱢᱩᱱᱰᱟ ᱟᱜ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ, ᱟᱨ ᱱᱤᱛᱚᱜ ᱱᱚᱶᱟ ᱨᱮᱱᱟᱜ ᱜᱚᱲᱦᱚᱱ ᱥᱤᱧᱚᱛᱤᱭᱟᱹ ᱩᱰᱟᱹᱱ ᱰᱟᱹᱦᱤ ᱯᱨᱟᱫᱷᱤᱠᱚᱨᱚᱱ ᱦᱚᱛᱮᱛᱮ ᱦᱩᱭᱩᱜ ᱠᱟᱱᱟ ᱾ ᱱᱚᱶᱟ ᱰᱚ ᱨᱟᱺᱪᱤ ᱱᱟᱜᱟᱨ ᱛᱟᱞᱢᱟ ᱠᱷᱚᱱ ᱗ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱩᱰᱟᱹᱱ ᱰᱟᱹᱦᱤ ᱫᱚ ᱑,᱕᱖᱘ ᱮᱠᱚᱲ ᱴᱚᱴᱷᱟ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱱᱚᱶᱟ ᱩᱰᱟᱹᱱ ᱰᱟᱹᱦᱤ ᱨᱮ ᱥᱮᱨᱢᱟ ᱨᱮ ᱒.᱕ ᱢᱤᱞᱤᱭᱚᱱ ᱠᱷᱚᱱ ᱦᱚᱸ ᱵᱟᱹᱲᱛᱤ ᱦᱚᱲ ᱠᱚ ᱦᱤᱡᱩᱜ ᱥᱮᱱᱚᱜᱼᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱒᱘ ᱟᱱᱟᱜ ᱵᱟᱹᱲᱛᱤ ᱠᱟᱹᱢᱤ ᱟᱠᱟᱱ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱴᱟᱨᱢᱤᱱᱟᱞ ᱠᱚ ᱯᱩᱨᱟᱹᱣ ᱴᱟᱨᱢᱤᱱᱟᱞ ᱩᱰᱟᱹᱱ ᱰᱟᱹᱦᱤ ᱨᱮ ᱱᱟᱣᱟ ᱯᱩᱨᱟᱹᱣ ᱟᱠᱟᱱ ᱯᱟᱥᱮᱱᱡᱚᱨ ᱴᱟᱨᱢᱤᱱᱟᱞ ᱵᱤᱞᱰᱤᱝ ᱫᱚ ᱒᱔ ᱢᱟᱨᱪ ᱒᱐᱑᱓ ᱨᱮ ᱥᱤᱵᱷᱤᱞ ᱩᱰᱟᱹᱱ ᱢᱚᱱᱛᱨᱤ ᱚᱡᱤᱛ ᱥᱤᱝ ᱦᱚᱛᱮᱛᱮ ᱩᱰᱷᱟᱹᱣ ᱥᱟᱹᱜᱩᱱ ᱞᱮᱱᱟ ᱛᱟᱦᱮᱸᱫ ᱾ ᱴᱟᱨᱢᱤᱱᱟᱞ ᱵᱷᱚᱵᱚᱱ ᱫᱚ ᱑᱙,᱖᱐᱐ ᱥᱠᱚᱭᱟᱨ ᱢᱤᱴᱚᱨ (᱐.᱐᱑᱙᱖ ᱥᱠᱚᱭᱟᱨ ᱠᱤᱞᱚᱢᱤᱴᱚᱨ) ᱨᱮ ᱯᱟᱥᱱᱟᱣ ᱟᱠᱟᱱᱟ ᱟᱨ ᱱᱚᱶᱟ ᱫᱚ ᱑᱓᱘ ᱠᱳᱴᱤ (᱒᱐᱒᱓ ᱥᱟᱞ ᱨᱮ ᱒᱓᱕ ᱠᱳᱴᱤ ᱥᱮ ᱒᱘ ᱢᱤᱞᱤᱭᱚᱱ ᱟᱢᱮᱨᱤᱠᱟ ᱰᱚᱞᱟᱨ ᱵᱟᱨᱟᱵᱟᱹᱨᱤ) ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱱᱚᱶᱟ ᱨᱮ ᱪᱤᱱ, ᱡᱟᱨᱢᱟᱱᱤ ᱟᱨ ᱥᱤᱝᱜᱟᱯᱩᱨ ᱠᱷᱚᱱ ᱮᱢᱯᱳᱨᱴ ᱟᱠᱟᱱ ᱯᱩᱱᱭᱟᱹ ᱮᱭᱨᱚᱵᱨᱤᱡᱽ ᱟᱨ ᱛᱩᱨᱩᱭ ᱜᱚᱴᱟᱝ ᱮᱥᱠᱮᱞᱮᱴᱚᱨ ᱢᱮᱱᱟᱜᱼᱟ ᱾ ᱴᱟᱨᱢᱤᱱᱟᱞ ᱨᱮᱱᱟᱜ ᱠᱮᱯᱟᱥᱤᱴᱤ ᱫᱚ ᱢᱤᱫ ᱚᱠᱛᱚ ᱨᱮ ᱕᱐᱐ ᱜᱚᱴᱟᱝ ᱰᱚᱢᱮᱥᱴᱤᱠ ᱟᱨ ᱒᱐᱐ ᱜᱚᱴᱟᱝ ᱤᱱᱴᱟᱨᱱᱮᱥᱱᱟᱞ ᱯᱟᱥᱮᱱᱡᱚᱨ ᱠᱚ ᱦᱟᱛᱟᱣ ᱨᱮᱱᱟᱜ ᱢᱮᱱᱟᱜᱼᱟ ᱾ ᱢᱟᱨᱪ ᱒᱐᱑᱓ ᱨᱮ, ᱥᱚᱦᱚᱨ ᱨᱮ ᱵᱟᱹᱲᱛᱤ ᱮᱭᱟᱨᱞᱟᱭᱤᱱᱥ ᱠᱚ ᱞᱟᱹᱜᱤᱫ ᱛᱮ ᱩᱰᱟᱹᱱ ᱰᱟᱹᱦᱤ ᱨᱮ ᱵᱮᱵᱚᱥᱛᱟ ᱟᱠᱟᱱ ᱩᱰᱟᱹᱱ ᱴᱟᱨᱵᱟᱭᱤᱱ ᱤᱸᱡᱤᱱ ᱨᱮ ᱴᱮᱠᱥ ᱫᱚ ᱒᱐% ᱠᱷᱚᱱ ᱠᱚᱢ ᱠᱟᱛᱮ ᱔% ᱟᱠᱟᱱᱟ ᱾ ᱩᱰᱟᱹᱱ ᱰᱟᱹᱦᱤ ᱨᱮ ᱩᱰᱟᱹᱜ ᱜᱟᱹᱰᱤ ᱨᱮᱱᱟᱜ ᱧᱤᱫᱟᱹ ᱯᱟᱨᱠᱤᱝ ᱫᱚ ᱯᱷᱨᱤ ᱛᱮ ᱦᱩᱭ ᱟᱠᱟᱱᱟ, ᱚᱱᱟᱛᱮ ᱮᱭᱟᱨᱞᱟᱭᱤᱱᱥ ᱠᱚᱣᱟᱜ ᱱᱤᱡᱮᱨᱟᱜ ᱩᱰᱟᱹᱜ ᱜᱟᱹᱰᱤ ᱫᱚ ᱧᱤᱫᱟᱹ ᱛᱟᱦᱮᱸᱱ ᱞᱟᱹᱜᱤᱫ ᱮᱱᱮᱢ ᱦᱩᱭ ᱫᱟᱲᱮᱭᱟᱜᱼᱟ, ᱚᱱᱟᱛᱮ ᱢᱮᱴᱨᱚ ᱥᱚᱦᱚᱨ ᱠᱚ ᱞᱟᱹᱜᱤᱫ ᱥᱮᱛᱟᱜ-ᱥᱮᱛᱟᱜ ᱰᱷᱮᱨ ᱩᱰᱟᱹᱣ ᱫᱟᱲᱮᱭᱟᱜ ᱢᱟ ᱾ ᱥᱤᱧᱚᱛᱤᱭᱟᱹ ᱩᱰᱟᱹᱱ ᱰᱟᱹᱦᱤ ᱚᱛᱷᱚᱨᱤᱴᱤ ᱫᱚ ᱯᱮᱭᱟ ᱟᱨ ᱯᱟᱨᱠᱤᱝ ᱵᱮ ᱦᱚᱸ ᱵᱮᱱᱟᱣ ᱞᱮᱫᱟ, ᱡᱟᱦᱟᱸ ᱫᱚ ᱱᱚᱣᱟ ᱫᱚ ᱤᱨᱟᱹᱞ ᱜᱚᱴᱟᱝ ᱩᱰᱟᱹᱜ ᱜᱟᱹᱰᱤ ᱯᱟᱨᱠᱤᱝ ᱵᱮ ᱭᱟᱜ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱴᱤᱭᱟᱨ-II ᱩᱰᱟᱹᱱ ᱰᱟᱹᱦᱤ ᱵᱮᱱᱟᱣ ᱮᱱᱟ ᱾ ᱴᱟᱨᱢᱤᱱᱟᱞ ᱨᱮ ᱵᱟᱨᱭᱟ ᱱᱟᱣᱟ ᱮᱭᱨᱳᱵᱨᱤᱡᱽ ᱠᱚ ᱥᱮᱞᱮᱫ ᱟᱠᱟᱱᱟ ᱟᱨ ᱨᱟᱱᱣᱮ ᱦᱚᱸ ᱵᱟᱹᱲᱛᱤ ᱟᱠᱟᱱᱟ ᱾ ᱠᱟᱨᱜᱳ ᱴᱟᱨᱢᱤᱱᱟᱞ ᱯᱷᱮᱵᱨᱩᱣᱟᱨᱤ ᱒᱐᱑᱗ ᱨᱮ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱨᱟᱹᱜᱷᱩᱵᱚᱨ ᱫᱟᱥ ᱢᱤᱫ ᱱᱟᱣᱟ ᱠᱟᱨᱜᱳ ᱴᱟᱨᱢᱤᱱᱟᱞ ᱮ ᱩᱰᱷᱟᱹᱣ ᱥᱟᱹᱜᱩᱱ ᱞᱮᱫ ᱛᱟᱦᱮᱸᱫ ᱾ ᱴᱟᱨᱢᱤᱱᱟᱞ ᱫᱤᱱᱟᱹᱢ ᱦᱤᱞᱚᱜ ᱕᱐ ᱢᱤᱴᱨᱤᱠ ᱴᱚᱱ (MT) ᱠᱟᱨᱜᱳ ᱦᱟᱛᱟᱣ ᱫᱟᱲᱮᱭᱟᱜᱼᱟ ᱟᱨ ᱵᱤᱥᱯᱷᱚᱴᱟᱠ ᱴᱨᱮᱥ ᱰᱤᱴᱮᱠᱥᱚᱱ ᱴᱩᱞᱥ, ᱠᱟᱨᱜᱳ ᱮᱠᱥ-ᱨᱮ ᱢᱤᱥᱤᱱ, ᱦᱟᱨᱰᱣᱮᱭᱟᱨ ᱨᱩᱠᱷᱤᱭᱟᱹ ᱢᱤᱥᱤᱱ ᱟᱨ ᱥᱤ.ᱥᱤ.ᱴᱤ.ᱵᱤ. ᱠᱮᱢᱮᱨᱟ ᱛᱮ ᱥᱟᱡᱟᱣ ᱟᱠᱟᱱᱟ ᱾ ᱵᱟᱲᱦᱟᱣ ᱟᱨ ᱢᱚᱰᱟᱨᱱᱤᱡᱮᱥᱚᱱ ᱢᱮᱱᱠᱷᱟᱱ ᱯᱟᱨᱚᱢᱮᱱ ᱠᱤᱪᱷᱩ ᱥᱮᱨᱢᱟ ᱨᱮ ᱯᱟᱥᱮᱱᱡᱚᱨ ᱠᱚᱣᱟᱜ ᱞᱮᱠᱷᱟ ᱵᱟᱹᱲᱛᱤ ᱦᱩᱭ ᱟᱠᱟᱱᱟ, ᱮᱱᱦᱚᱸ ᱵᱟᱲᱦᱟᱣ ᱨᱟᱱᱣᱮ, ᱨᱟᱱᱣᱮ ᱥᱴᱨᱤᱯ ᱮᱠᱥᱴᱮᱱᱥᱚᱱ, ᱮᱴᱟᱜ ᱯᱟᱨᱠᱤᱝ ᱵᱮ, ᱢᱤᱫᱴᱟᱹᱝ ᱟᱭᱤᱥᱚᱞᱮᱥᱚᱱ ᱵᱮ, ᱟᱹᱰᱤ ᱢᱟᱨᱟᱝ ᱴᱟᱨᱢᱤᱱᱟᱞ ᱵᱷᱚᱵᱚᱱ ᱟᱨ ᱰᱷᱮᱨ ᱮᱭᱨᱳ ᱵᱨᱤᱡᱽ ᱞᱮᱠᱟᱱ ᱤᱱᱯᱨᱟᱥᱴᱨᱚᱠᱪᱚᱨᱟᱜ ᱵᱟᱱᱫᱷᱟᱣ ᱠᱷᱟᱹᱛᱤᱨ ᱱᱚᱶᱟ ᱩᱰᱟᱹᱱ ᱰᱟᱹᱦᱤ ᱫᱚ ᱱᱤᱛ ᱦᱚᱸ ᱢᱤᱫᱴᱟᱹᱝ ᱡᱮᱡᱟᱹᱛᱤᱭᱟᱹᱨᱤ ᱴᱮᱜᱽ ᱮ ᱧᱟᱢ ᱟᱠᱟᱫᱼᱟ ᱾ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱚᱱᱟᱛᱮ ᱓᱐᱓.᱖᱒ ᱮᱠᱚᱲ ᱚᱛ ᱦᱟᱥᱟ ᱦᱟᱛᱟᱣ ᱞᱟᱹᱜᱤᱫ ᱒᱗ ᱡᱩᱱ, ᱒᱐᱒᱒ ᱦᱤᱞᱚᱜ ᱥᱤᱧᱚᱛᱤᱭᱟᱹ ᱩᱰᱟᱹᱱ ᱰᱟᱹᱦᱤ ᱯᱨᱟᱫᱷᱤᱠᱚᱨᱚᱱ ᱟᱨ ᱡᱷᱟᱨᱠᱷᱚᱸᱰ ᱥᱚᱨᱠᱟᱨ ᱛᱟᱞᱟ ᱨᱮ ᱟᱹᱰᱤ ᱫᱤᱱ ᱠᱷᱚᱱ ᱞᱟᱦᱟᱱᱛᱤ ᱟᱠᱟᱱ ᱨᱮᱵᱮᱱ ᱢᱮᱢᱳᱨᱮᱱᱰᱚᱢ (MOU) ᱨᱮ ᱮᱢ ᱦᱩᱭ ᱞᱮᱱᱟ ᱾ ᱮᱢ.ᱳ.ᱭᱩ. ᱞᱮᱠᱟᱛᱮ ᱯᱚᱱᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱓᱐᱓.᱖᱒ ᱮᱠᱚᱲ ᱡᱟᱭᱜᱟ ᱮ.ᱮ.ᱟᱭᱤ. (AAI) ᱴᱷᱮᱱ ᱮᱢ ᱦᱩᱭᱩᱜᱼᱟ, ᱡᱟᱦᱟᱸ ᱠᱷᱚᱱ ᱓᱐᱑.᱑᱒ ᱮᱠᱚᱲ ᱡᱟᱭᱜᱟ ᱯᱩᱭᱞᱩ ᱛᱷᱚᱠ ᱨᱮ ᱮᱢ ᱦᱩᱭᱩᱜᱼᱟ ᱾ ᱥᱚᱨᱠᱟᱨ ᱦᱚᱛᱮᱛᱮ ᱦᱟᱛᱟᱣ ᱟᱠᱟᱱ ᱓᱐᱑.᱑᱒ ᱮᱠᱚᱲ ᱡᱟᱭᱜᱟ ᱠᱷᱚᱱ ᱫᱛ ᱒᱗᱓.᱗᱘ ᱮᱠᱚᱲ ᱡᱟᱭᱜᱟ ᱫᱚ ᱥᱮᱨᱢᱟ ᱨᱮ ᱑.᱐᱐ ᱴᱟᱠᱟ ᱛᱮ ᱓᱐ ᱥᱮᱨᱢᱟ ᱞᱟᱹᱜᱤᱫ ᱛᱮ ᱯᱟᱴᱟ ᱨᱮ ᱮᱢ ᱦᱩᱭᱩᱜᱼᱟ ᱾ ᱥᱟᱨᱮᱡ ᱒᱗.᱓᱔ ᱮᱠᱚᱲ ᱡᱟᱭᱜᱟ ᱫᱚ ᱯᱷᱟᱹᱫᱽ ᱟᱜ ᱒᱗.᱓᱑ ᱮᱠᱚᱲ ᱡᱟᱭᱜᱟ ᱠᱷᱚᱱ ᱵᱚᱫᱚᱞ ᱞᱟᱹᱜᱤᱫ ᱛᱮ ᱱᱤᱡᱮᱨ ᱫᱟᱲᱮ ᱞᱮᱠᱟᱛᱮ ᱯᱷᱨᱤ ᱛᱮ ᱮᱢᱚᱜ ᱦᱩᱭᱩᱜᱼᱟ ᱾ ᱰᱤᱯᱴᱤ ᱥᱮᱠᱨᱮᱴᱟᱨᱤ, ᱥᱤᱵᱷᱤᱞ ᱮᱵᱤᱭᱮᱥᱚᱱ ᱰᱤᱵᱷᱤᱡᱚᱱ, ᱡᱷᱟᱨᱠᱷᱚᱸᱰ ᱥᱚᱨᱠᱟᱨ, ᱚᱠᱷᱤᱞᱮᱥ ᱠᱩᱢᱟᱨ ᱥᱤᱱᱦᱟ ᱟᱨ ᱩᱰᱟᱹᱱ ᱰᱟᱹᱦᱤ ᱰᱟᱭᱨᱮᱠᱴᱚᱨ, ᱵᱤᱨᱥᱟ ᱢᱩᱱᱰᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱠᱮ.ᱮᱞ. ᱚᱜᱽᱨᱚᱣᱟᱞ ᱫᱚ ᱡᱟᱭᱜᱟ ᱮᱢ ᱞᱟᱹᱜᱤᱫ ᱛᱮ ᱥᱩᱦᱤ ᱠᱮᱜᱼᱟᱭ ᱠᱟᱨᱵᱟᱨ ᱨᱮᱱᱟᱜ ᱚᱫᱚᱞ-ᱵᱚᱫᱚᱞ ᱠᱮᱜᱼᱟ ᱾ ᱮ.ᱮ.ᱟᱭᱤ. ᱥᱚᱨᱠᱟᱨᱤ ᱠᱚ ᱢᱮᱱ ᱠᱮᱫᱟ ᱡᱮ ᱮᱠᱥᱴᱨᱮᱥᱚᱱ ᱡᱟᱭᱜᱟ ᱨᱮ ᱢᱤᱫᱴᱟᱹᱝ ᱱᱟᱣᱟ ᱴᱟᱨᱢᱤᱱᱟᱞ ᱵᱷᱚᱵᱚᱱ, ᱟᱭᱤᱥᱳᱞᱮᱥᱚᱱ ᱵᱮ, ᱠᱚᱱᱴᱨᱚᱞ ᱴᱟᱣᱟᱨ, ᱯᱷᱟᱭᱚᱨ ᱥᱴᱮᱥᱚᱱ ᱮᱢᱟᱱ ᱠᱚ ᱵᱮᱱᱟᱣ ᱦᱩᱭᱩᱜᱼᱟ ᱾ ᱱᱚᱶᱟ ᱵᱮᱜᱚᱨ, ᱨᱟᱱᱣᱮ ᱫᱚ ᱒,᱗᱔᱘ ᱢᱤᱴᱚᱨ ᱠᱷᱚᱱ ᱓,᱖᱕᱕ ᱢᱤᱴᱚᱨ ᱫᱷᱟᱹᱨᱤᱡ ᱵᱟᱲᱦᱟᱣ ᱦᱩᱭᱩᱜᱼᱟ ᱟᱨ ᱨᱟᱱᱣᱮ ᱥᱴᱨᱤᱯ ᱫᱚ ᱔᱕ ᱢᱤᱴᱚᱨ ᱠᱷᱚᱱ ᱖᱐ ᱢᱤᱴᱚᱨ ᱫᱷᱟᱹᱨᱤᱡ ᱵᱟᱲᱦᱟᱣ ᱦᱩᱭᱩᱜᱼᱟ ᱾ ᱣᱟᱭᱤᱰ-ᱵᱚᱰᱤ ᱩᱰᱟᱹᱜ ᱜᱟᱹᱰᱤ ᱠᱚ ᱪᱟᱪᱞᱟᱣ ᱞᱟᱹᱜᱤᱫ ᱞᱟᱹᱠᱛᱤᱭᱟᱱ ᱱᱮᱵᱤᱜᱮᱥᱚᱱᱟᱞ ᱮᱥᱤᱰᱮᱸᱴ, ᱵᱷᱤᱥᱩᱭᱟᱞ ᱮᱥᱤᱰᱮᱸᱴ ᱟᱨ ᱜᱨᱟᱣᱱᱰ ᱞᱟᱭᱤᱴᱤᱝ ᱥᱩᱵᱤᱫᱷᱟ ᱠᱚ ᱩᱛᱱᱟᱹᱣ ᱦᱩᱭᱩᱜᱼᱟ ᱾ ᱩᱰᱟᱹᱱ ᱯᱟᱴᱴᱤ ᱥᱩᱨ ᱨᱮ ᱵᱟᱹᱲᱛᱤ ᱡᱟᱭᱜᱟ ᱤᱫᱤ ᱛᱮ ᱞᱟᱹᱠᱛᱤᱭᱟᱱ ᱚᱠᱛᱚ ᱨᱮ ᱩᱰᱟᱹᱜ ᱜᱟᱹᱰᱤ ᱠᱚ ᱵᱮᱞᱤ ᱞᱟᱱᱰᱤᱝ ᱫᱟᱲᱮᱭᱟᱜᱼᱟ ᱾ ᱥᱤᱵᱷᱤᱞ ᱮᱵᱤᱭᱮᱴᱚᱱ ᱰᱤᱯᱟᱨᱴᱢᱮᱱᱴ ᱨᱤᱱ ᱥᱚᱨᱠᱟᱨᱤ ᱠᱚ ᱢᱮᱱ ᱠᱮᱫᱟ ᱡᱮ ᱯᱚᱱᱚᱛ ᱥᱚᱨᱠᱟᱨ ᱵᱤᱨᱥᱟ ᱢᱩᱱᱰᱟ ᱡᱮᱛᱞᱮᱫ ᱩᱰᱟᱹᱱ ᱰᱟᱹᱦᱤ ᱨᱮ ᱟᱡᱟᱜ ᱦᱮᱸᱜᱟᱨ ᱦᱚᱸ ᱵᱟᱹᱲᱛᱤ ᱩᱰᱟᱹᱜ ᱜᱟᱹᱰᱤ ᱟᱨ ᱦᱮᱞᱤᱠᱚᱯᱴᱚᱨ ᱠᱚ ᱨᱮᱱᱟᱜ ᱯᱟᱨᱠᱤᱝ ᱞᱟᱹᱜᱤᱫ ᱛᱮ ᱵᱟᱹᱲᱛᱤ ᱛᱮᱭᱟᱨ ᱮᱫᱟ ᱾ ᱢᱤᱫ ᱱᱟᱣᱟ ᱓᱕.᱔᱕ ᱢᱤᱴᱚᱨ ᱩᱥᱩᱞ ᱠᱚᱱᱴᱨᱚᱞ ᱴᱟᱣᱟᱨ ᱪᱟᱹᱞᱩ ᱟᱠᱟᱱᱟ ᱾ ᱫᱟᱹᱲ ᱦᱚᱨ ᱦᱚᱨ ᱩᱰᱟᱹᱱ ᱥᱮᱵᱟ ᱟᱨ ᱥᱮᱱᱚᱜ ᱴᱷᱟᱶ ᱠᱚ ᱥᱟᱹᱠᱷᱭᱟᱹᱛ ᱵᱟᱨᱦᱮ ᱡᱚᱱᱚᱲ World Aero Data page for VERC Archived ᱒᱐᱑᱑-᱐᱕-᱑᱕ at the Wayback Machine.